วันศุกร์ที่ 20 มกราคม 2566
ดีอีเอส เปิดรายชื่อแอปอันตรายมีมากกว่า 200 แอป เตือน ประชาชน อย่าหลงเชื่อ อย่าโหลด อาจสูญเงินและข้อมูลส่วนตัวได้
ดีอีเอส เปิดรายชื่อแอปอันตรายมีมากกว่า 200 แอป
เตือน ประชาชน อย่าหลงเชื่อ อย่าโหลด อาจสูญเงินและข้อมูลส่วนตัวได้
ชัยวุฒิร่วมสกมช.แจงกรณีแอปดูดเงินอันตรายหลังพบประชาชนได้รับผลกระทบจากการติดตั้งแอปพลิเคชันอันตรายลงในโทรศัพท์มือถือแล้วทำให้กลุ่มมิจฉาชีพเข้ามาดูดเงินออกไปเป็นจำนวนมากส่งผลกระทบต่อประชาชนเป็นวงกว้าง
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เปิดเผยว่าขณะนี้มีการแพร่ระบาดของมัลแวร์อันตรายที่มาในรูปแบบของแอปพลิเคชันซึ่งดีอีเอสและสำนักงานคณะกรรมการการรักษาความมั่นคงปลอดภัยไซเบอร์แห่งชาติ(สกมช.)ได้มีการตรวจสอบมาโดยตลอดโดยพบปัญหาสำคัญที่ส่งผลกระทบต่อประชาชนโดยเฉพาะผู้ใช้งานโทรศัพท์ที่ติดตั้งแอปพลิเคชันที่ถูกระบุว่าสามารถขโมยข้อมูลหรือควบคุมเครื่องโทรศัพท์ได้โดยในปี2022มีการเผยแพร่รายชื่อแอปพลิเคชันอันตรายเหล่านี้ซึ่งมีมากกว่า200รายการทั้งในระบบiOSและAndroidตามที่ปรากฎในFacebookของกระทรวงดิจิทัลเพื่อเศรษฐกิจและสังคมและFacebookของสกมช. (NCSA THAILAND)จึงขอให้ผู้ใช้งานทำการตรวจสอบหากพบแอปพลิเคชันดังกล่าวให้ถอนการติดตั้งโดยทันทีและควรอัพเดทระบบของเครื่องโทรศัพท์ของตนเองให้เป็นเวอร์ชันล่าสุดอยู่เสมอ
ทั้งนี้ดีอีเอสขอแจ้งเตือนพี่น้องประชาชนให้ระมัดระวังในการดาวน์โหลดแอปพลิเคชันต่างๆลงบนโทรศัพท์มือถือเพราะอาจจะไปเจอมัลแวร์อันตรายได้เพราะหากมีการโหลดเข้าไปในเครื่องก็จะมีโอกาสที่จะถูกดูดข้อมูลส่วนบุคคลหรือถูกรีโมทเข้ามาควบคุมมือถือของท่านซึ่งถ้ามีเกี่ยวกับการเงินก็อาจจะถูกโอนเงินออกไปที่เรียกว่าใช้แอปดูดเงินและถ้าพบแอปฯเหล่านี้อยู่ในมือถือของท่านให้รีบลบออกซึ่งขณะนี้กระทรวงฯได้ประสานกับทางPlay StoreหรือApp Storeทั้งหมดแล้วไม่ให้มีแอปฯเหล่านี้ในระบบเพื่อป้องกันไม่ให้ประชาชนหลงกลแล้วโหลดเข้าไป
นอกจากนี้ยังพบปัญหาการสร้างSMSโดยใช้ชื่อเดียวกับผู้ส่ง(Sender Name)ที่เป็นธนาคาร แพลตฟอร์มอีคอมเมิร์ซและสื่อสังคมออนไลน์ทำให้ผู้รับSMSเข้าใจผิดและหลงเชื่อว่ามาจากหน่วยงานจริงซึ่งโดยทั่วไปหน่วยงานส่วนใหญ่ได้ออกประกาศว่าจะไม่มีการส่งลิงก์ผ่านSMSให้กับผู้รับบริการดังนั้นจึงขอเตือนให้ประชาชนอย่าหลงเชื่อคลิกลิงก์ที่มากับSMSหรือเพิ่มเพื่อนจากไลน์ไอดีโดยให้สังเกตรูปแบบเนื้อหาที่อาจเป็นสิ่งที่ดีเกินจริงหรือทำให้หวาดกลัวเช่น“คุณได้รับอนุมัติวงเงินกู้50,000บาทคลิกลิงก์...”หรือ“โปรดยืนยันรหัสผ่านมิฉะนั้นบัญชีของท่านจะถูกระงับการใช้งานติดต่อไลน์ไอดี...”โดยอาจจะตรวจสอบข้อมูลกับหน่วยงานที่ถูกระบุว่าส่งSMSมาอีกครั้ง
ทั้งนี้สกมช.ได้มีการรวบรวมรายชื่อบริษัทที่ทําการส่งSMSปลอมเหล่านี้เพื่อหยุดการทําธุรกรรมต่างๆซึ่งกระทรวงฯและหน่วยงานที่เกี่ยวข้องจะดำเนินการประสานงานกับกสทช.เพื่อขอให้ผู้ให้บริการมือถือทุกค่ายและธุรกิจที่ทำSMSแล้วปล่อยให้มีการปลอมชื่อออกมาซึ่งหากทําสําเร็จก็จะไม่มีSMSปลอมอีกนอกจากนี้เรื่องการแอดไลน์ก็เช่นเดียวกันบางทีส่งไลน์มาก็เป็นไลน์ปลอมให้เข้าไปแอดเห็นชื่อเห็นรูปอาจจะเป็นคนที่เรารู้จักหรือเป็นบริษัทหน่วยงานที่เรารู้จักเพราะฉะนั้นขอให้ระวังเช่นเดียวกัน
“อย่าไปแอดไลน์อย่าไปคุยกับคนเหล่านี้เพราะว่าถ้าเขาพูดคุยเข้ามาส่งข้อความมาที่เป็นของที่ดีเกินจริงได้ประโยชน์มากเกินควรเช่นอาจจะให้กู้เงินห้าหมื่นบาทให้ขายสินค้าในราคาพิเศษถูกมากๆหรือหลอกว่าจะมีรายได้พิเศษให้เราถ้าเราไปทํางานกับเขาไปลงทุนกับเขาพวกนี้มันดีเกินจริงคิดไว้เลยว่าเป็นมิจฉาชีพผ่านช่องทางไลน์ปลอมหรือSMSปลอมก็อย่าไปยุ่งอย่าไปกดลิงก์อย่าไปให้ข้อมูลเด็ดขาด” นายชัยวุฒิกล่าว
อย่างไรก็ตามหากจะติดต่อกับหน่วยงานใดๆก็ตามผ่านช่องทางออนไลน์ควรติดต่อผ่านแอปพลิเคชันที่ได้ตรวจสอบแล้วว่าเป็นแอปพลิเคชันจริงหรือไปที่เว็บไซต์ของเขาซึ่งเว็บไซต์ก็ต้องเป็นเว็บจริงวิธีการสังเกตคือเป็นเว็บที่ลงท้ายด้วยดอททีเอชทีเอชก็คือไทยแลนด์เป็นเว็บไซต์ที่จดทะเบียนในประเทศไทยซึ่งอันนี้ได้มีการตรวจสอบยืนยันตัวตนอย่างถูกต้องและเชื่อถือได้ดังนั้นจึงขอให้ประชาชนดูที่แอปพลิเคชันที่ท่านคุ้นเคยและใช้งานอยู่เป็นประจำมีการตรวจสอบอย่างถี่ถ้วนแล้วเพื่อความปลอดภัยในการใช้งานและไม่ถูกหลอกให้สูญเงินด้วย
___________________